**Asesiad Athro mewn Gwyddoniaeth Cynradd   
(TAPS) Cymru**

**Cynllun ar gyfer Asesiad â Ffocws**

|  |  |  |  |
| --- | --- | --- | --- |
| **Pwnc Gwyddoniaeth a Thechnoleg:** Deunyddiau neu bethau byw | Blynyddoedd 3 - 4  7-9 oed | | **Teitl:**  Cwestiynau casglu sbwriel |
| **ogo for planning strand of Working ScientificallyFfocws ar fod yn chwilfrydig**  Gallaf ofyn cwestiynau a defnyddio fy mhroﬁad i awgrymu dulliau ymholi syml. | | **Cyd-destun y cysyniad**  Gallaf gydnabod y gall yr hyn a wnaf, a’r pethau a ddefnyddiaf, gael effaith ar fy amgylchedd ac ar bethau byw. | |
| **Ffocws yr asesiad**   * A all y plant ofyn cwestiynau am sbwriel yn yr ardal leol? * A all y plant wneud awgrymiadau i gynllunio eu hymchwiliad? | | | |
| [Teacher box 2 – discuss objectives and criteria.](https://taps.pstt.org.uk/responsive-teaching/) **Gweithgaredd** *Heddiw byddwn yn wyddonwyr amgylcheddol.*  Dewiswch a thrafodwch ardal ar dir yr ysgol neu gerllaw lle gallai sbwriel fod yn broblem. (Rhannwch ffotograffau o’r ardal os yw’n debygol o fod yn anghyfarwydd i’r plant).  Darparwch gwestiynau cyffredin (neu ddefnyddiwch adnoddau [*Troellwr Cwestiynau neu Law Cwestiwn GSSfS*](https://www.greatscienceshare.org/question-makers)) i gefnogi'r plant i ofyn amrywiaeth o gwestiynau: *SUT...? Ble...? A oes mwy...? Beth...? Pa un...? Faint...?*  Nodwch gwestiynau y gellir ymchwilio iddynt, e.e. A oes mwy o sbwriel yn x nag y? *Pa fathau o ddeunyddiau sy’n cael eu gollwng? Faint o’r sbwriel y gellir ei ailgylchu?*  Dewiswch gwestiynau dosbarth neu grŵp i ymchwilio iddynt. Gallent gysylltu â’r math o ymchwiliad, e.e. chwilio am batrymau neu ddosbarthu. Trafodwch ddulliau, gan gynllunio sut i ateb y cwestiwn (e.e. triawdau gyda siart cyfrif, casglwr a chludydd), a sut i wneud hyn yn ddiogel (e.e. menig, offer codi sbwriel, golchi dwylo, gwaredu diogel).  Trafodwch ganfyddiadau’r plant ac a ydyn nhw wedi gallu ateb eu cwestiynau.  **Addasu’r gweithgaredd**  **Cymorth:** Darparwch arweiniad neu fwrdd cyfrif.  **Tasg ymestynnol:** Lluniwch fap o’r ardal a thynnu sylw at ardaloedd sbwriel problemus.  Nodwch eich bod wedi casglu sbwriel ar ap / map *Kids Against Plastic* <https://www.kidsagainstplastic.co.uk/map/>  **Syniadau eraill:** Cymharwch y canfyddiadau â’r rhai ar safle *Kids Against Plastic*, ystyriwch y patrymau mwyaf cyffredin o ran sbwriel a nodwch batrymau.  https://www.kidsagainstplastic.co.uk/map/  **Cwestiynau i gefnogi trafodaeth gychwynnol / hwyrach**   * Pa sbwriel allwn ni ei weld? Pa ddeunydd yw’r sbwriel? Shwt wyt ti’n gwybod? * Pa rai o’r rhain y gellir eu hailgylchu? Shwt wyt ti’n gwybod? * Pa gwestiynau allwn ni eu gofyn am yr hyn rydym ni’n gallu ei weld? * Pa rai o’r cwestiynau hyn y gallem ymchwilio iddynt? * Sut gallwn ni gasglu’r sbwriel yn ddiogel?   *Hwyrach:* Oeddech chi’n gallu ateb eich cwestiwn? A oes unrhyw beth fyddech chi’n ei wneud yn wahanol? Pam? | | | |
| **Dangosyddion Asesu**  **Heb fodloni:** Nid yw awgrymiadau’r disgybl yn ymarferol nac yn benodol i gwestiwn.  **Wedi bodloni:** Mae’r disgybl yn gwneud awgrymiadau ymarferol ar sut i gasglu data er mwyn ateb y cwestiynau. Mae’r disgybl yn gallu dweud a yw ei ganfyddiadau yn ei alluogi i ateb ei gwestiwn cychwynnol.  **Ffyrdd posibl o fynd ymhellach:** Mae’r disgybl yn nodi ffactorau sy’n effeithio ar fynychder sbwriel. Mae’r disgybl yn defnyddio ei ganlyniadau i wneud awgrymiadau ynghylch sut i ddatrys problemau sbwriel. Mae’r disgybl yn disgrifio goblygiadau sbwriel ar fywyd gwyllt. Mae’r disgybl yn codi cwestiynau pellach i ymchwilio iddynt. | | | |

[](https://taps.pstt.org.uk/responsive-teaching/)Blwch athro 2 – trafod amcanion a meini prawf.  
Gweler pyramid TAPS am fwy o enghreifftiau.